
ĮŽANGA 


Lietuvos bažnyčių daugelis neturi rašytos isto- 
rijos. Nemaža dokumentų jau žuvo, kiti baigia nykti. 
Reikia greičiau kas nors daryti, kad tas mūsų Baž- 
nyčiai brangus turtas nedingtų. 


Panevėžio Vyskupijos dešimtmečio proga para- 
šiau Panevėžio miesto bažnyčių trumputę monograliją. 
Paieškojus radosi vienas — kitas senas rankraštis; ži- 
noma, yra jų ir daugiau; bet kol kas jų neužtikta. 


Norėčiau, kad tas mažas darbelis būtų paragi- 
nimas G.G. parapijų Kunigams atstatyti savų bažny- 
čių praeitį. Taip būtų parengta medžiaga būsimai 
Vyskupijos monografijai *). 


*, Jaučiu pareigos pareikšti nuoširdžią padėką G. kun. 
Jonui Vaišnorai, IV pėstininkų karaliaus Mindaugo pulko kape- 
lionui: jis aptiko ir man nurodė ne vieną, lig tol nežinotą šaltinį. 


PANEVĖŽIO BAŽNYČIOS 


Tariamoji Panevėžio senovė 


Panevėžys pasistatęs abiejuose Nevėžio krantuose 
žemyn nuo Žagienos įtako. Miesto įsteigimo metai — 
nežinomi. . XIV šimtmetyje būk buvęs dešinėje upės 
pusėje Panevėžio —Senamiesčio kaimas. Aplink ošė 
plačios girios; jose, anot padavimo, buvusi žinyčia ir 
gyvenęs krivis. Tai buvę kairiame upės krante kal- 
nelyje prie mažučio Sirupio. 


Dar prieš kokį šimtą metų žinyčios kalnelis 
stūksojęs, apaugęs aukšta žole, apvestas pylimu, su 
aikštele viduryje; gyventojai darkę ją, imdami žemes 
visokiems miesto reikalams. Miesto Valdyba 1927 
m. kalnelį nukasė. Dabar toje vietoje pamūryta žy- 
dų gimnazija...  Tekant krikščionybės saulei, krivis 
iš čia persikėlęs į Truskavos miškus ir miręs Okai- 
nių sodžiuje!]. 


Panevėžys — Ramygalos parapija 


Pradžioje toji apylinkė priklausė Ramygalos 
parapijai. Dėl Ramygalos atstumo (28 km.) gyventojų 
dalis visai neidavusi bažnyčion, žymus jų skaičius 
retai tedalyvaudavęs pamaldose. Nors, vyskupui lei- 


1] Ks. Hipolit Wierciūski „Opisanie statystyczne parafiji 
Poniewiezkiej 1851“. (Rankraštis). 

džiant, čia pat kartais buvę teikiami šv. Sakramentai, 
tačiau nestigę sunkenybių: žmonės slapstęsis, nesituo- 
kę, nekrikštiję vaikų, miškuose darę aukas, tikėję 
žalčiais, o Dievo visai neboję?]. 


Vilniaus Vyskupas Vaitiekas Taboras, vykupiją 
lankydamas, aptiko, kad Ramygalos parapijoje prie 
Nevėžio upės, Vilkatupio ežero, Žiurblio pievoje, 
kaip kokioje saloje, reiškiasi dar. pagonybė: šventa- 
dieniais žmonės ten renkasi, pagonių papročiu kurena 
šv. ugnį, daro kažkokias slaptas apeigas... Vyskupas 
pranešė tai Didžiajam Lietuvos kunigaikščiui Aleksan- 
drui, kurs susirūpino toje vietoje pastatyti bažnyčią?). 


Pirmoji Senamiesčio bažnyčia 


1503 m. Kunigaikštis Aleksandras Jogailaitis 
žemės plotą, vadinamąją salą, Nevėžio ir Lėvens 
upių tarpe išilgai, skersai tarp Vilkatupio ežero ir 
Žiurblio pievos su laukais, miškais, upokšniais, 
kūdromis, žuvimis, bėbrų lizdais, žvėrimis, paukš- 
čiais, bičių  aviliais, malūnais... užrašė Ramygalos 
bažnyčiai ir jos klebonui ta sąlyga, kad Panevėžyje 
būtų pastatyta bažnyčia, Ramygalos parapijos filija; 
kunigaikštis į tuos turtus jokių teisių nepaliko sau, 
nė valstybei. 


Tuo pačiu raštu Didysis Kunigaikštis „patogu- 
mui žmonių“, ateisiančių į bažnyčią, leido klebonui 


2] Aleksandro donacijos aktas, rašytas Vilniuje 1503 m. 

v. Marijos Panos gimimo vigilijoje. (Nuorašas Kauno Kapitu- 

los archyve).  Zaberezinskio, Trakų vaivados, laiškas Upytės 

gyventojams, datuotas Vilniuje 1531 m. (Nuorašas Kauno Ka- 
pitulos archyve). 


3] Ks. Win. Przyalgowski, Žywoty Biskupow Wilefskich, 
Petersburg 1860 r., Tom I, str. 76. Kurczewski, Biskupstwo 
Wileūskie, Wilno, "1912, str. 32. 

Panevėžyje įsisteigti vieną smuklę, o D. Lietuvos 
Kunigaikštijos maršalka ir Trakų vaivada, Jonas Za- 
berezinskis atsižadėjo būsimos bažnyčios reikalams 
savo smuklės, buvusios minimame plote ant Lėvens. 
Tas smukles ir smuklininkus Aleksandras paliuosavo 
nuo bet kurių mokesčių valstybei*]. 


PANEVĖ ŽiO MIESTO PRADŽi 
(Senamiestis) 1503m. 
Ženktų zeikšmė: 
Bažnyčia it kapai ECAP 
Ttobėsiai m, Ketiai —,Upės 


enas Dainys 


Kaimynai Plukiečiai šienavo bažnyčios pievose, 
o Trakų vaivados žinioje buvę valdininkai priešais 


4] Aleksandro donacijos raštas 1503 m. 

miestelio valdžios žemėje statė karčiamas ir darė 
muges. Ramygalos klebonui kun. Jurgiui pasiskundus, 
D. Lietuvos Kunigaikštis Zigmuntas griežtai uždraudė 
tai daryti, patvirtindamas Aleksandro privilegijas?) 
kad mugės irsmuklėstebūtų Panevėžyje. Betir daugiau 
kilo nesusipratimų dėl ribų ir nuosavybės teisių. 
Buvo kaltinamas Ramygalos klebonas, būk neteisin- 
gai išprašęs iš karaliaus salą su žemėmis ir žmonė- 
mis. 


1587 m. buvo siųstas į vietą kamisorius, Seba- 
stijonas Šimkovičius, kurs apklausė suinteresuotus 
asmenis. Kunigas Jonas iš Damonavo, Vilniaus pra- 
baščius, Ramygalos klebonas, pats nestojo ir neat- 
siuntė savo įgaliotinių. Pretendentai įrodinėjo tarp 
kita ko, būk bažnyčia stovinti Mikalojaus Butkevičiaus, 
klebonija (dvaras) — Aleksandro Jokubavičiaus, o 
smuklė — karališkoje žemėje“|. 1548 m. kar. Zigmun- 
tas Augustas įsakė Povilui Oranskiui su komisija 
vietoje nustatyti bažnyčios nuosavybės ribas. 


Komisija, pradėjusi ribas vesti nuo bažnyčios 
Nevėžiu žemyn, pirmą kapčių sukasė prie Nevėžio 
tilto, kuriuo einama iš miesto; nuo jo išvedė sieną 
upe lig Žiurblio kelio“į, kurio gale pastatė kapčių 
prie Nevėžio; toliau pagal Žiurblio kelią nužymėjo 
ribą lig Lėvens, kame supylė paskutinį kapčių; pas- 
kui upe aukštyn lig Vilkatupio ežero“j; iš čia — 


5] Zigmunto raštas Trakų vaivadai Albrechtui Martina- 
vičiui Haštoldavičiui iš Krokuvos 1517 m. /Vertimas—nuorašas 
Kauno Kapitulos archyve). 


6) Iš Ramygalos bažnyčios dokumentų nuorašų knygos 
8-9 p.p. Kopija wyjazdu komisarza na grunta Remigolskie. Pisan 
w Poniewiežu 1537. 


7) Dabartinio Pušaloto vieškelio. 


5] Turbut, lig b. upokšnio, kurs kaip griovis po šiai 
dienai vadinamas Vilktupiu, įeina į Lėvenį, o išeina iš Vilka- 
tupio ežero, dabar bevardžio Paežerėlių vienkiemiuose. 


Edi aa, 


upokšniu?] lig Nevėžio, kur pažymėjo paskutinį kap- 
čių; nuo jo ėjo riba upe žemyn lig bažnyčios!?|. 

Šenamiesčio bažnyčios Žemės zibos 
Zigmanto Augusto Laikais 
sudarytos 1548 we. 
Suladiniai ženk tai ! 
Ribos az, Upė mm, Acliai —, Xai- 
mai ma, bažnylicimiės mmė 


L Dainys 


9] Dabar telikęs be vardo slėnis su iškastu grioviu lig 
Nevėžio ties Venclaviškio kaimu. 


10] Povilo Oranskio raštas, rašytas Panevėžyje 1548-V-20 
(Vertimas iš gudų kalbos. Vilensk. Publ. Biblioteka, otdiel 
rukopisej Nr. 55/25). 

Kuriais metais buvo pastatyta pirmoji, Smilgo- 
vičiaus 1537 m. rašte minima Panevėžio bažnyčia, 
nežinia“). Prieš 1568 m. Panevėžys jau lurėjo savo 
parapiją“|. Koks buvo bažnyčios galas, taib bat ne- 
turime tikslių šinių. Greičiausia bus ją sunaikinęs 
gaisras, nes apie vieną Senamiesčio bažnyčią rašoma, 
kad sudegusi. Senamiesčio parapija vėl buvo pali- 
kusi be bažnyčios. 


Antroji Senamiesčio bažnyčia 


Kar. Zigmantas III, patyręs iš Jeronimo Valavi- 
čiaus, Upytės seniūno, kad Panevėžyje nėra bažny- 
čios, 1629-III-24 dovanojo statytinai bažnyčiai dvarus 
—Staniūnus, Steckeliškius, Palaukupius, arba Dauk- 
niūnus Šilagalio valsčiuje, Upytės apskrityje su dir- 
bamais ir nedirbamais laukais, vandenimis, upokšniais, 
pievomis, miškais, krūmais, visu, kas tik buvo minėtų 
dvarų ribose, nepalikdamas sau jokių kitų teisių, tik 
patronatą; įsakė Valavičiui netoliese miesto parinkti 
vietą bažnyčiai, kapinėms, klebonijai, mokyklai ir 
vargšų prieglaudai'š]. 


Kun, Jurgis Tiškevičius, Panevėžio klebonas, 
paskui Žemaičių, vėliau Vilniaus Vyskupas, apie 
1629 m. pastatė naują gražią medinę bažnyčią“). 


11] Vilniaus vyskupijos bažnyčių sąraše lig 1522 m. Pa- 
nevėžio bažnyčios nėra. Biskupstwo Wileūskie. Ks. Kurczewski, 
ps. 177. Ji bus pastatyta tarp 1522-1537 m. 


12] Baliūski, Starož. Polska, wyd. II, tom IV, Wielkie 
Księstwo Litewskie, Warszawa 1886, str. 361-363. 


13] Viln. centr. arch. Nr. 15214, p. 565. 


14] Pagal kitus šaltinius 1626 m. J. B. Brzegi Niewiažy, 
p. 10,11. Gukovskij, Gorod Poniewiež, Kowno 1905, p. 8,18. 
Ks. Win. Przyalgowski, Žywoty Biskupow Wileūskich, T. II, 
p. 143. Metrikų knygos yra užsilikusios nuo 1637 m. 

Senamiesčio gale yra senos kapinės su aiškiais baž- 
nyčios pamatais; jose stovi du pasvyrę kryžiai; vi- 
duryje pastatytas naujas ąžuolinis, kuriame išpiautas 
parašas „1901 m. an. pa.bilijuszų“. Tai bus antrosios, 
o gal ir pirmosios Panevėžio bažnyčios vieta. 


Karalius Vladislovas IV, 1636 m. baigęs statybą 
v. Kazimiero koplyčios prie Vilniaus katedros ir nu- 
taręs aprūpinti ją karališkai, jai paaukojo 15.000 auk- 
sinų, Panevėžio ir Ramygalos dvarus, įsteigė prie jos 
klebono vietą ir pirmu jos klebonu paskyrė kun. 
Jurgį Bialozorą'“]. Rodosi, kad nuo to laiko Šv. Ka- 
zimiero koplyčios klebonai būdavo ir Panevėžio, net 
Ramygalos parapijų klebonais, kur jie laikydavo 
vice-klebonus'9]. ž 


Pirmoji Panevėžio Pijorų bažnyčia 


XVI šimtmečio pabaigoje per kilometrą nuo 
Senamiesčio kairiame Nevėžio krante pradėjo staty- 
tis naujas Panevėžio miestas, kuriam pamažėli darėsi 
reikalinga bažnyčia. Jame 1727 m. Vilniaus Kapitu- 
los kanauninkas Krištupas-Mykolas Bialosoras bei 
Bernatonių seniūnas Krištupas ir Konstancija Liub- 
vancytė Dombskiai pastatė medinę Švč. Trejybės baš- 
nyčią tr brie jos įkurdino Pijorų vienuolyną, kurs 
turėjo laikyti gimnaziją. 


Tam tikslui 1727 m. kan. Bialozoras dovanojo 
vienuolynui Pauslavo dvarą su kaimais Kievogala, 


15] Przyalgowski, Žywoty Bisk. Wileūskich, II, p. 151, 


III, 65. 

3 16] Pav., 1657 m. minimos Vilniaus koplyčios klebonas 
kun. Aleksandras Chodkevičius, Vendeno Vyskupas, Vilniaus 
Kapitulos kanauninkas buvo drauge Ramygalos ir Panevėžio 
klebonu. Akta Kapituly Wil. A-B. 1657 r. Wizytacija. Poniewiež. 

Liasongala, Piktogala, Snipiškiais ir Šventogala!'); 
Dombskiai 1741 m. užrašė Daumėnų dvarą ir sodžius: 
Kirkūnus, Lepšius, Pažagienius, Jukiškius, Lumbelius 
ir Pamušninkus'š]. Pagaliaus 1743 m. Adomas Petru- 
sevičius Pijorams paaukojo Pajuodžius su Rodų puse??]. 


Trečioji Senamiesčio bažnyčia 


Senamiečio bažnyčia ilgainiui paseno. Vilniaus 
Kapitulos kanauninkas, Sv. Kazimiero koplyčios kle- 
bonas, Mikalojus Tiškevičius atvyko Panevėžin naujos 
bažnyčios statymo reikalais. Dešiniame Nevėžio kran- 
te, netoli naujojo Panevėžio, jis liepė iškirsti pušyną ir 
1781 m. pastatydino naują medinę ant aukštų mūro 
pamatų apaštalų Šv. Petro ir Povilo bažnyčią; ji tu- 
rėjo 54 uolakčių ilgio, 22!/> pločio, buvo be bokšto, 
kryžiaus pavidale, su dviem koplyčiom ir už altoriaus 
zakrastija. 


Viduje buvo penki altoriai:  Didžiąjį puošė 
nukryžiuoto Kristaus ligūra dviejų uolakčių dydžio 
iš medžio labai gero darbo; viršuje buvo apaštalų 
šv. Petro ir Povilo statulos. Tabernakulis buvo pa- 
darytas iš 11 tūkstančių medžio gabalėlių. Mažųjų 
altorių paveikslai buvo gero teptuko. Iš Evangelijos 
pusės prie sienos užsilaužimo stovėjo šoninis altorius 
su apaštalų šv. Petro ir Povilo paveikslu, antrame 
aukšte buvo šv. Povilo atsiskyrėlio paveikslas. Toje 
pat pusėje, koplyčioje —altorius su šv. Jurgio kankinio 
paveikslu, aukštai—šv. Stepono kankinio paveikslas. 


17] Arch. Akt. Dawn. Ks. Nr. 4233, str. 103, Wilno. 


18] Arch. Akt. Dawn. Ks. Nr. 100, str. 681-4, Wilno. 1840 
m. Daumėnų dv. turėjo viso 769 deš. žemės ir 230 deš. miško. 


19] Arch. Akt. Dawn. Ks. Nr. 13325, str. 117-120, Wilno. 


A 2 


Iš antros pusės prie sienos užsilaužimo—šoni- 
nis altorius, kurio Švč. Panelės gimimo paveikslas 
turėjo pusiau sidabrinius rūbus ir sidabrinę paauk- 
suotą karūną; viršuje buvo šv. Kazimiero paveikslas. 
Koplyčios altorius buvo perkeltas iš senosios bažnyčios 
su sidabrine karūna Švč. P. Marijos mirimo paveikslu, 
kurs tikinčiųjų buvo laikomas stebuklingu. Antrame 
aukšte buvo šv. Mikalojaus vyskupo paveikslas??]. 


Dar ne visai įrengtą bažnyčią pašventino vice- 
klebonas Pranciškus Ciolkavičius; jis vėliau skyrium 
nuo bažnyčios parapijiečių lėšomis pamūrijo ketur- 
kampę dviejų aukštų varpinę, kurioje įtaisė tris varpus, 
svėrusius 34 pudus. Bažnyčios vargonai turėjo 14 
balsų. Greta bažnyčios kan. Mikalojus Tiškevičius 
davė vietos statytis klebonijai ir kitiems ūkio trobė- 
siams. Aplink bažnyčią prisistatė namų, pasidarė 
miestelis, jis nuo geradario vardo buvo pavadintas 
Mikalojavu ir laikomas Panevėžio priemiesčiu?'|. 


Bažnyčios koliatorius kan. Tiškevičius senosios 
bažnyčios žemes, pievas, plecius paėmė ir išdalino Se- 
namiesčio gyventojams, o vice-klebono žinioje tepaliko 
senąją bažnyčią, kapines ir vieną plecių; mainais už tai 
iš šv. Kazimiero koplyčios nuosavybės vice-klebonui 
davė Senamiesčio — Mikalojavo dvaro laukuose tarp 
ūkininkų po vieną dirvą, pievos ir miško??]. 


20] Žinios imtos iš Šv. Petro ir Povilo bažnyčios 1815 ir 
1834 m. inventorių ir Kronika košc. par. Poniewieskiego 1849. 


21] Baliūski, p. 363. Materialy dlia geografii i statistiki 
Rossii, sobran. oficerami gener. štaba. Kovenskaja gubernija. 
Sostavil D. Afanasjev. S. Peterburg, 1861, p. 665. 


22] 1789 m. liustracija dūmų, esančių bažnyčios turtuose 
Senamiestyje Upytės apskrityje, ir žmonių abiejų lyčių surašė: 
Dvaras ir miestelis — Senamiestis, arba Mikalojavas, sodžiai 
Senamiestis, Plukiai, Pažalvaičiai, Bliudžiai, Katkai, Rėkliai, 
Vabalai, Tyčkūnai, Papušiai, Daičiūnai, Petrikaičiai, Janelioniai, 
Dargaičiai, Pečiunai, palivarkas Palinkuvis, Paežerių karčiama, 
namų 142; žmonių katalikų 679, žydų 33. (Vieš. Viln. bibl. 
rankr. sk. 55,25). 

Tai sudarė vice-klebonui didelių nepatogumų; 
todėl 1789-VII-2 padarytas pakeitimas: palikti vice- 
klebonui abiejų bažnyčių pleciai, puse mylios atstu 
nuo Panevėžio, steigti Vaivadėlių palivarkui atiduota 
Vaivadėlių ir Ilgalaukių kaimai, seniau priklausę 
bažnyčiai (be smuklės prie Vilkatupio ežero su žemės 
valaku); gyventojams leista su trobėsiais keltis į 
Senamiesčio valsčių?]. 


Grąžinta bažnyčiai žemės 15 valakų ir 28 mar- 
gai, bet ariamos tebuvo pusantro valako. Kun. Ciol- 
kavičiui surašant atmainą su kan. Tiškevičium, vice- 
klebonui pastatytos šios sąlygos: Baigti naująją baž- 
nyčią, pataisyti senąją, prie jos pastatyti namus su- 
stoti kunigams, atvykstantiems su pamaldomis, išlai- 
kyti du vikarus ir nelaikyti smuklės?4|. 


Antroji Panevėžio Pijorų bažnyčia 


1790-V-12 Pijorų bažnyčia, vienuolynas, mokyk- 
los ir ūkio trobėsiai vix/o pelenais. Pijorų sodyba 
mieste buvo nedidelė. 1778 m. kunig. Kazimieras 
Poniatauskas buvo dovanojęs pusantro margo plecių 
nuo lauko pusės kapinėms praplėsti. Po gaisro kun. 


23] 1843 m. Komisija bažnytinėms žemėms sekvestruoti 
atėmė Vaivadėlių palivarką su kaimu, turėjusiu 8 ūkininkų gry- 
čias, tepaliko Senamiestyje šešis margus (šventorių ir klebonijos 
sodybą) ir paskyrė atlyginimą kas metų ketvirtis 133 sidabro 
rublius ir 331/5 kapeikų. (Wizyta košc. parai. Poniewieskiego 
za rok 1852). Prieš 1863 m. Vaivadėlius nuomojo iš rusų val- 
džios rotmistras Salzmanas, vėliau pulkininkas Spiridonovas, 
o 1887 m. nupirko Geigos ir tebevaldo. 1847 m. Senamiesčio. 
dvaras turėjo žemės 1300 deš. ir 746 deš. miško; tą plotą su- 
darė Panevėžio priemiestis (Mikalojavas) ir sodžiai—Pažalvai- 
čiai, Bliudžiai, Katkai, Rėkliai, Tyčkuūnai, Vabalai. Jame gyveno- 
450 žmonių: 411 katalikų, 20 žydų ir 19 liuterių.  Mikalojave- 
buvo 44 pleciai, kuriuose gyventojai turėjo savo namus. 

24] Vieš. Vilniaus bibl., rankr. skyr. Nr. 55,26. 


Pijorų — Marijonų bažnyčia 

Žongalavičius, Pijorų rektorius, 1796 m. pripirko ke- 
letą plecių nuo miesto pusės, kad vienuolynas ne- 
būtų suspaustas kitų gyventojų. Tai įvykdžius, Pijorų 
teritoriją nuo miesto skyrė rinka ir Šeduvos gatvė?) 


1803 m. vienuoliai basistalė mūrinę bažnyčią iš 
akmens klasišku stiliumi be bokšto 34x 16 metrų. 
Po sukilimo, stipriai palietusio Panevėžį, /832 m. 
Pijorų bažnyčia buvo uždaryta ir 1847 m. paversta 
cerkve, kuriai vėliau pristatyta keletas bokštų su ku- 
polomis. Miesto gyventojai turėjo spiestis buvusioje 
Pijorų kapinių koplyčioje, kurioje buvo laikomos. 
moksleiviams pamaldos; bet 1864 m. ir jos buvo pa- 
naikintos. 1872 m. Vid. R. Ministro įsakymu koply- 
čia buvo nugriauta ir ant jos pamatų buvo pastatyta 
dabartinė cerkvelė. Taip miestas visai paliko be 
katal. bažnyčios. 


Bandymai pastatyti Panevėžyje 


bažnyčią 


Dvarininkė Jankevičienė pasiūlė pinigų koply- 
čiai statyti katalikams moksleiviams. Reikalingas 
buvo plecius greta gimnazijos. Pijorų sodo kampas 
80 X 20 ktv. sieksnių dar 1829 m. valdžios buvo. 
paimtas apskrities iždinei mūryti. Likusis 1844 m. 
buvo padalytas: jo vidurys atiduotas buv. Pijorų 
gimnazijai, kur jos buvo dviejų aukštų mūrai; galai 
palikti miestui. Tačiau 1852 m. sodo dalis nuo cerkvės 
Kauno gubernijos Valdybos be miesto sutikimo buvo 
pavesta stačiatikių dvasiškijai. 1859 m. direktorius 
Zajončkauskas paprašė miestą sodo plotą, gretimą 
su gimnazija ir iždine prie Ramygalos gatvės, atiduoti 
būsimai moksleivių koplyčiai. 


25] Arch. Akt. dawnych, ks. Nr. 15291 (880). Wilno. 

: Tuo tarpu 1859-IX-28 ir X-17 raštais Panevėžio 
klebonas, kun. Liudas Montvilas Miesto Valdybai 
pranešė, gavęs dvasinės vyresnybės įsakymą ir val- 
džios sutikimą vieton pasenusios medinės Mikalojavo 
bažnyčios pačiame mieste pastatyti mūrinę; Mokslo 
Apygarda nutarusi atsisakyti nuo gimnazijos koplyčios 
statymo; p. Jankevičienė, aukojusi tam reikalui pini- 
gus, sutikusi juos atiduoti bažnyčios statybai, — ir 
prašė plecius, nužiūrėtą koplyčiai bei stačiatikių pa- 
sisavintą, grąžinti bažnyčiai. 


Panevėžio valdininkai, bajorai, miestiečiai — 
krikščionys ir žydai, — sukviesti Rotušėn 1859-XI-13, 
nutarė perleisti bažnyčiai minimas vietas ir nutarimą 
pasiųsti kun. klebonui, kad iš valdžios gautų jo pa- 
tvirtinimą. „Protokolą vysk. Valančius 1859-XIL15 
pasiuntė gubernatoriui. Gub. Valdyba 1860-1-20 įsakė 
Panevėžio bajorvedžiui drauge su apskrities matininku 
apžiūrėti minimus plecius, ar jie tinką tam tikslui; 
jeigu ne, paieškoti kito, sustatyti planą ir atsiųsti 
valdybai. Birželio 2 d. įsakyta turėti omenyje stačia- 
tikių konsistorijos nesutikimą grąžinti valdomą plecių. 


1860-VI-20 bajorvedis nustatė, jog plecius greta 
iždinės yra permažas; gretimas su cerkve—atskirtas 
gimnazijos sodu ir valdomas šventiko; kitų tinkamų 
plecių mieste nėsą. Visa tai matęs važiuodamas per 
Panevėžį krašto viršininkas su gubernatorium ir pa- 
reiškęs tokią nuomonę: Plecius prie iždinės turįs 
600 ktv. sieksnių; pridėjus prie jo ginčijamus 126 ktv. 
sieksnius ir prileidus apie 500 ktv. sieksnių iš gim- 
nazijos, 0 gimnazijai tiek pat atlyginus stačiatikių 
valdoma žeme, susidarysiąs patogiausias plecius 
bažnyčiai statyti?“). 


1860-VIII-25 (Gubernijos Valdyba įsakė apskri- 
ties... matininkui padaryti planą vietos, nužiūrėtos 

Ketvirtoji Senamiesčio bažnyčia 


Ka, A 
krašto viršininko, pažymint, kiek iš kur reikėtų pa- 
imti. Pagaliaus gautas plecius prie Ramygalos gatvės; 
buvo pradėta ruošti medžiaga, rinkti aukos... Pinigų 
suaukota 8000 rublių. Viskas ėjo gerai; bet 1863 m. 
sukilimas, kurs čia smarkiai plėtėsi, sustabdė pradė- 
tąjį darbą. Generalgubernatorius Muravjovas atšaukė 
leidimą; bažnyčios pinigus sukonfiskavo; plecių mies- 
tas pardavė už 10.000 rublių. Visa tai vėliau buvo 
sumūryta Realinės Panevėžio mokyklos sienosna. 


Ketvirtoji Senamiesčio bažnyčia 


1877-V-9 Panevėžio katalikams atmintina, nes 
iškilmingai pašventinti būsimos bažnyčios pamatai. 
Senamiesčio parapija beveik per 20 metų rūpinosi 
leidimu, nes buvusi medinė bažnyčia visai baseno 
iv joje tetilbdavo vos dalelė parapijiečių. Pagaliaus 
1876-V-17 Vidaus Reikalų Ministras leido mūryti 
bažnyčią ir patvirtino jos planą. 


Klebonas Mykolas Chodoravičius su parapijie- 
čiais per metus parengė statybai medžiagos, padėjo 
pamatus ir pakvietė po vysk. Valančiaus mirties 
valdantį vyskupiją pavysk. Aleksandrą - Kazimierą 
Beresnevičių pašventinti kertinį jų akmenį. Jo Eksce- 
lencija, lydimas dviejų kanauninkų Edvardo Barausko 
ir Mečislovo Paliulionio, gegužės 7 d. vakare traukiniu 
atvyko Panevėžin. 


Stotyje svečią sutiko dvarponiai su bajorvedžiu 
priešakyje, vietos dekanas Lichodziejauskas. ir val- 
džios atstovai. Visas kelias apie kilometrą buvo 
nustotas minių. Varpai iškilmingai skelbė Ganytoją 
besiartinant. Prie šventoriaus sutiko klebonas ir de- 
kanato dvasiškija — 44 kunigai. Pasigirdo giesmė 
Ecce Sacerdos Magnus. Atlikęs ingresą, klebono 


Katedros didžiojo altoriaus paveikslas 


ie Ad 


trumpais žodžiais pasveikintas, Vyskupas paaiškino 
lankymosi tikslą ir tuojau sutvirtino 800 žmonių. 


Rytojaus sekmadienį vėl teikė Sutvirtinimo sa- 
kramentą. Pirmadienį asistuojamas visos dvasiškijos 
iškilminga procesija nuėjo prie bažnyčios pamatų, 
pašventino juos ir, 1š epistolos pusės padėjęs kampinį 
akmenį, pasakė pamokslą. Kada baigdamas iškeltomis 
aukštyn rankomis maldavo Viešpaties palaiminimo 
pradėtam darbui, arti 30.000 minia nusižeminusi par- 
puolė ant kelių. Pašventinęs pamatus, Vyskupas 
atlaikė iškilmingą sumą. . 


Gegužės 10 d. Vyskupas nuo pat ryto lig 7 val. 
vakaro tvirtino tikinčiuosius. Viso per tas keturias 
dienas suteikė Sutvirtinimo sakramentą lig 10.000 
žmonių. Tiek Senamiesčio parapijoje ir apylinkėje 
buvo priaugę nesutvirtintų asmenų, per 15 metų 
Vyskupui nesilankius Panevėžyje??). 


Bažnyčios statymas tęsėsi septynerius metus. 
Klebono Chodoravičiaus rūpesčiu, barapijiečių lėšomis 
išaugo graži mišraus vromėnų-baroko stiliaus iš rau- 
domų plytų, 52 X 26 metrų dydžio šv. apaštalų Petro 
iv Povilo bažnyčia trimis navomis, dviem bokštais ir 
balkonu jų tarpe, pavysk. G. Cirtauto pakonsekruota 
1898 m., klebono | Stakausko rūpesčiu 1912 
m. polichromuota. Prie vieno pilioriaus pastatytas 
a.a. Chodoravičiaus biustas. Kiti bažnyčios pilioriai 
nukabinėti paveikslais ir stacijomis. 


Viduje trys stiuko altoriai: Didysis nukryžiuoto 
Kristaus; už mensos išmūrytas priestatas, kuriame, 
tarsi Kalvarijos Kalne, stovi kryžius, greta jo sopulin- 
gosios Motinos ir šv. Jono statulos. Už jų priestato sie- 
noje nupieštas Jeruzalės reginys su aptemusiu dangu- 
mi. Antrame altoriaus aukšte paveikslo vietoje —lan. 
gas su apaštalų šv. Petro ir Povilo vitražu. Po didžiuo- 


27) Przegląd Katolicki, 1877-1X-25. Nr. 43. 


Ketvirtosios Senamiesčio bažnyčios vidus + 


Ad 


ju altoriumi — rūsis, kur palaidoti bažnyčios statyto- 
Jas ir pirmas pirmojo Panevėžio vyskupo generalvi- 
karas prelatas Jonas Grabys + 1929 m. 


Šoninėje navoje iš Evangelijos pusės altorius su 
išimamu šv. Jurgio paveikslu, kurio vietoje paskutiniu 
laiku statoma švč. Jėzaus Širdies statula ir atatinka- 
mai nuvarsotas užnugaris. Viršuje mažutis šv. Juo- 
zapo paveikslas. Epistolos pusės altoriuje Švč. Pane- 
lės su kūdikiu gražus paveikslas metaliniuose rū- 
buose; antrame aukšte — šv. Antano paveikslas. 


Geri Goebel'io 23 balsų vargonai, pastatyti 1887 
m. kun. Jubiliato Leono Misevičiaus auka. Buvę 4 
varpai, per karą 1915 m. išvežti Rusijon, negrįžo. 
1931 m. klebono prel. Juozapo Gražio rūpesčiu nu- 
liedinti 3 nauji: 1) šv. Petro ir Povilo vardu, sve- 
riąs 924 kg., 2) šv. Mykolo 519 kg., paaukotas 
Mykolo Biežio, ir 3) šv. Juozapo 214 kg., Juozapo 
Kulbio auka. 


Panevėžio parapijos bažnyčios 


statyba 


Žymiai didėjant miesto gyventojų skaičiui, nieku 
būdu negana buvo naujosios bažnyčios. Todėl miestie- 
čiai ėmė sielotis antrosios bažnyčios statymu. Inicia- 
torius buvo Matas Januškevičius. Leidimui gauti nuo 
1898 m. atskiri parapijiečiai darė pasiūlymus aukoti 
pinigais (Mat. Januškevičius, Julija Stanevičienė, Just. 
Balčas), žeme (Balčikoniai, Liepos, Vidugiris), medžia- 
ga (Šredersas, Stetiškiečiai), darbu (meistrai Marke- 
vičius, Valavičius, Zavadskis)*|. 1904-1II-22 buvo gau- 


28] Akty po postrojkie R. Kat. kostela v. g. Ponevieže. 

tas generalgubernatoriaus leidimas bažnyčiai statyti. 
Susitvėrė komitetas, pradėjo rinkti aukas. Bet japo- 
nų—rusų karas ir nederliaus metai laikinai sutrukdė 
gražų pasiryžimą??|. 


1908 m. pietinėje vakarų miesto pusėje dalimi 
paaukotame, iš dalies pirktame žemės plote pradėjo 
statybą Žemaičių Kapitulos garbės kan. Mykolas Cho- 
doravičius. Tais metais dėl jo mirties buvo tepamū- 
ryti vien pamatai. Pasikeitė komiteto pirmininkas. 
Prasidėjo svyravimai. Tuo tarpu pamūryta klebonija 
—laikina koplyčia. 1913 m. prie jos buvo paskirtas 
nuolatinis kunigas, Jonas Maciejauskas, kurs šv. Ka- 
zimiere pradėjo laikyti joje pamaldas. 1914 m. suda- 
rytas parapijinis cirkulas, pradėta statyti bažnyčios 
sienos ir pamūrytos lig langų. Vasara ištiko didysis 
karas; statyba sustojo; vokiečiai sukonliskavo me- 
džiagą. 


Panevėžio Marijonų bažnyčia 


Po karo parapijiečiai nebematė reikalo darbo 
tęsti. 1918 m. toje pačioje E ia miesto viduryje 
atgauta iš stačiatikių buvusi Pijorų bažnyčia. Karo 
pradžioje šventikas pasišalino. Paliktoje be priežiūros 
cerkvėje vokiečiai laikė belaisvius. Karui baigiantis, 
katalikai padavė vokiečių administracijai prašymą 
grąžinti ją katalikams; stačiatikiai taip pat pretenda- 
vo prie josios. Sugrįžęs šventikas laikė pamaldas ka- 
pinių koplyčioje. Išeidami vokiečiai bažnyčios raktus 
nunešė miesto galvai d-rui Vitartui, kurs turįs geriau 
žinoti, kam bažnyčia priklausanti. 


Miesto galva raktus atidavė kun. Jonui Macie- 
jauskui. Atgavę bažnyčią, katalikai ėmė griauti, kas 


29] Metraštis arba kalendorius 1905 m., išleistas Peter- 
burge lietuvių labdar. draugijos, p. 81 —84. 

joje buvo svetima, statyti tai, kas sava. Buvo bent 
kiek atremontuotas vidus, iš Klovainių atvežti trys 
"altoriai, Masalskio pastatyti 8 balsų vargonai, nu- 
griautos mažosios bonios su kupolomis, perdengtas 
stogas. Tais remontais rūpinosi tarp kitų gimnazijos 
kap. Juozas Ruškys. 1919 m. šv. Kazimiero dieną 
bažnyčia pašventinta. Čia miestiečiai galėjo daly- 
vauti mišiose, laikomose moksleiviams ir Panevėžio. 
įgulos kariams, nors ir antrosios parapijos pamaldos 
buvo daromos klebonijoje-koplyčioje. 


Dabar bažnyčia turi keturis medinius altorius: 
Didžiajame stovi švč. Jėzaus Širdies statula, iš abiejų 
šonų šv. Petro ir Povilo figūros, aukštai—švč. Trejy- 
bės paveikslas. Šaliniame iš epistolos pusės šv. Antano 
su kūdikiu Jėzumi statula, viršuje šv. Kazimiero pa- 
veikslas; prie pirmojo pilioriaus altoriuje —gero darbo 
Nukryžiuotojo paveikslas. Evangelijos pusėje šalinia- 
me—-Marijos su kūdikiu paveikslas metaliniuose rū- 
buose, aukštai—šv. Teresytės paveikslas; prie pilio- 
riaus — altoriaus pavidalas su šv. Elzbietos figūra. 


Dviejuose pilioriuose iš abiejų bažnyčios pusių 
įmūrytos dvi marmurinės plokštys, kuriose surašyti 
„žuvę už laisvę 1918—1923 metų laikotarpy 4 pėst. 
L. K. Mindaugo pulko kariai“... Priešais sakyklos 
prie pilioriaus prikaltas bronzinis a. a. kun. Jurgio 
Tilvyčio bareljefas, pirmojo Marijono tos bažnyčios 
rektoriaus. Mat, naujas Panevėžio Vyskupas 1927 
m. pavedė ją T. T. Marijonams ir kun. Tilvyčio pa- 
stangomis kiek papuoštą pakonsekravo. 1931 m. Ma- 
rtinas Kšanavičius jai paaukojo varpą, sveriantį 372 
klg. su parašu: „Da pacem, Domine, in diebus no- 
stris“. 1986 m. Tėvas Dr. Jonas Senkus išdekoravo. 
vidų ir įvedė bažnyčios šildymą. 

Panevėžio Katedra 


1926-1V-4 Pijus XI Apaštališkąja Konstitucija 
„Lietuvių Tautai, po didžiojo karo, Dievui padedant, 
atgavus laisvę“, kurdamas bažnytinę Kauno provin- 
ciją, įs/eigė Panevėžio vyskupiją ir būsima vyskupo 
Katedra paskyrė pbradėlą statyti kankinio Vyskupo 
šv. Stanislovo bažnyčią, duodamas jai Karaliaus 
Kristaus vardą. VUaip, turėjusi būti antrosios parapi- 
jos bažnyčia, patapo vyskupijos Katedra. 


1926-VI-16 naujai įsteigtos Panevėžio vyskupijos 
Dekanų Konferencija nutarė apsidėti mokesčiais Ka- 
tedros statybai. Ganytojišku savo raštu 1926-1X-14 
Vyskupas Kazimieras Paltarokas šaukėsi dieceziečių, 
prašydamas kiekvieną duoti nors po litą, kad vys- 
kupijoje neliktų žmogaus, kurs būtų neprisidėjęs prie 
visų parapijų bažnyčios statymo. 


Architektui R. Steikūnui ir civ. inž. Gordevičiui 
pakeitus, kiek buvo galima, pradėtos 1908 m. bažny- 
čios planą, sutvirtinus pamatus, paaukštinus sienas, 
pridėjus priestatus su kolumnomis, įtaisius požemius, 
1927—1929 m. Vyskupo, Kapitulos, Dvasiškijos, die- 
ceziečių ir parapijiečių aukomis pamūryta, iš oro ir 
vidaus nutinkuota, cementiniais ir gipsiniais ornamen- 
tais papuošta ir įrengta pamaldoms laikyti Katedra. 


Pašventinta Vytauto D. 1930 metais šv. Kazi- 
mievo, vyskupijos Globėjo, dieną prelato Jono Mairo- 
nio-Mačiulio, kurs Vyskupo prašomas specialiai pa- 
rašė Karaliui Kristui himną, pirmą sykį sugiedotą, 
įnešant Švč. Sakramentą Katedron. Jam gaidas su- 
dėjo komp. prel. T. Brazys, kurs taip pat dalyvavo 
bažnyčios pašventinimo iškilmėse. Šit Panevėžio Ka- 
dros himnas: 


Erdi T 


Karaliau dangiškos šviesybės, 

Nužengęs žemei išganyti, 

Už mūsų protėvių kaltybes 

Žmogaus priimti teikeis lytį, 

Parodęs meilės mums taip daug, 

Žmonių širdyse karaliauk. 
Ant kryžiaus mirtį nugalėjęs, 
Gyvatą sieloms sugrąžinęs, 
Tu, Kristau, mūsų Atpirkėjas, 
Karalius amžinos Tėvynės, 
Bažnyčios Tavo priešų daug, 
Bet Tu ir žemei karaliauk. 


Taikos ir meilės, nuolankumo 
Skelbėjau, pavyzdi, šaltini. 
Tavęs maldaujam iš gilumo, 
Valdyk pasaulį vidujinį. 

Nors mūsų nuodėmių taip daug, 
Bet Tu širdyse karaliauk. 


Karaliai valdo plačią žemę, 
* Teises tautų atstovai duoda, 
Bet iš Tavęs jie galią semia, 
Tu jiems šviesa, Tu jiems paguoda. 
Taip žemėj neteisybių daug, 
Bet Tu teisybei karaliauk. 


Naujai pastatyta Katedra baroko stiliuje. Pama- 
tai iš akmens; sienos degtų plytų, aukščiau apklotos 
iš oro cementinėmis plytomis; jų ilgis siekia 55 m., 

lotis—27 m., aukštis—16 m. Lubos gelžbetoninės. 

togas—cinkuotos skardos. Bokštas iš gelžbetono 
apie 55 metrų aukščio. Greta bokšto fasadoje stovi 
dvi po 3 metrus didumo cementinės Šv. Tėvo Pijaus 
XI ir a.a. arkiv. Matulevičiaus, Panevėžio vyskupijos 
įsteigėjų, statulos. Antras gelžbetoninis bokštelis ant 
presbyterijos. 


Varpinė--bokšte, statytame inž. Prano Morkūno. 
1931 m. pašventinti keturi nauji varpai, liedinti Vo- 
kietijoje Apoldos mieste, brolių Schillingų liejykloje, 
kurie skamba des - fa -as - be akordu, Salve Regina 
melodija. 

1) Kristaus Karaliaus garbei—1628 kg. su pa- 
rašu: „Prabilk tautų protui, pajudink jų valią, neleisk 
Jiems daryti žalingų klaidų... O Viešpatie Jėzau, Ka- 
ralių Karaliau, naikink ir šaltinį žmonijos ydų“. Šone 
išliedintas Kristaus Karaliaus atvaizdas. 


2) Švč. Panelės varpas, sveriąs 771 kg., su Ma- 
rijos paveikslų ir žodžiais: „Mes trokštam Dievo ka- 
reivijoj, įstatymuos, teisme, rašte, mokyklose, viešoj 
draugijoj, visame Lietuvos krašte. Priglausk, Šventa 
Panele“. 


3) Šv. Kazimiero vardu—484 kg., su vyskupijos 
Globėjo bareljefu ir giesme: „Siela gryniausia, širdie 
skaisčiausia, mūsų Tėvynės Žiede rinktinis. Melsk 
Visagalį, gelbėk mūs šalį, Šventas Kazimierai“. 


4) Vyskupui šv. Stanislovui pagerbti su Kanki- 
nio paveikslu ir malda: „Sancte Stanislae, ora pro 
nobis“. Svorio 801 kg. Ne tik Katedros varpai su- 
derinti, bet ir visų trijų Panevėžio bažnyčių, nes lie- 
dinti vienu atveju ir toje pačioje firmoje. 


Bokšte—ir viškos, kurios tęsiasi skersai visos 
bažnyčios. Katedra padalyta trimis navomis su kop- 
lyčia švč. Sakramentui laikyti ir viena trimis aukš- 
tais zakrastija, kuri turi šv. Tėvo Pijaus XI padova- 
notą monstranciją. Perdengimai ir laiptai betoniniai. 
Durys ąžuolinės raižytos. Langai dvejais rėmais. Asla 
išklota cementinėmis spalvotomis plytelėmis. Po grin- 
dų kanalai bažnyčiai šildyti.' Švč. Sakramento kop- 
lyčios apačioje — rūsis centriniam šildymui, kurs 
įtaisytas 1930 m. Po prezbyterijos įrengta didžiulė 
koplyčia—salė ir kriptos; jos alioriuje stovi medinė 
originali senovinė šv. Kazimiero statula. 


Didysis altorius — vyskupo dovana Katedrai: 
Mensa mūrinė iš akmens ir plytų, pridengta balto 
marmuro lenta iš viršaus, iš šalių apdėta raižytomis 
ąžuolinėmis lentomis; ją supa trys mediniai laiptai, 


Didysis Katedros altorius 


iš visų keturių pusių prieinami. Tabernakulum iš 
ąžuolo, gausiai paauksuotas, su greta klūpančiais 
dviem angeliukais; J. Rilesserio darbas. Už taber- 
nakulum stovi Karaliaus Kristaus statula, skulpt. 
Zikaro kūrinys. Altorius—gelžbetoninis baldachimas, 
paremtas keturiomis kolumnomis, apstatytas angelais, 
—baigiasi karūna su kryžiumi. 


Už altoriaus apsidoje aukštai men. J. Mackevi- 
čiaus pieštas ant sienos paveikslas — stebūklas ties 
Polocku — 22X14 merų dydžio: Lietuvos kariuo- 
menė atmuša nuo Polocko tvirtovės rusus, šv. Ka- 
zimierui pasirodžius debesyse. Apačioje Panevėžio 
vyskupijos dešimties dekanatų bažnyčių vaizdas, 
simbolizuojantis Katedrą, kaipo visų vyskupijos baž- 
nyčių motiną... 


Švč. Sakramento koplyčioje ąžuolinis Marijos 
altorius, 1931 m. pastatytas, dirbdintas J. Rifesserio 
firmoje. Altoriuje dvi kondignacijos; didysis paveiks- 
las — Švč. Panėlės Sikstinietės Madonos kopija, pa- 
daryta men. Jono Mackevičiaus; viršuje mažesnis — 
šv. Kazimiero.  Sonuose arkiv. Alberto, pirmojo lie- 
tuvių apaštalo, ir šv. Monikos statulos. Graži—gausiai 
paauksuota ciborija. 


Lekcijos pusėje Asyziečio šv. Pranciškaus alto- 
rius su jo, stovinčio prie nukryžinotojo Kristaus, sta- 
tula, padaryta pagal Murillo's paveikslą. Yra rėmai 
uždengiamam paveikslui įstatyti. Viršuje šv. Stani- 
slovo Vyskupo paveikslas, St. Romerio darbo. Vi- 
sas altorius ąžuolinis, gamintas Italijoje Rifesserio. 
dirbtuvėje. 


Altoriaus šone prie krotų ant ąžuolinio postu- 
mento stovi Švč. Panelės Nekalto Prasidėjimo statula, 
labai mėgiama tikinčiųjų. Antroje presbyterijos pusėje 
prie krotų ir koplyčios pilioriaus pastatyta klieriko 
šv. Aloyzo statula su parašu: „Šv. Aloyzai, jaunimo 

Patrone, tavo globai pavedame katalikiškąjį jaunimą; 
vesk jį Dievo ir Tėvynės meilės keliais. 


„Tą statulą pastatydino čia pažymėti kunigai— 
draugai su J.E. Vyskupu K. Paltaroku priešakyje, 
minėdami Panevėžyje 1932-XI-10 d. 33 metų kuni- 
gavimo sukaktį...  Armalis, kan. Dogelis, Garasima- 
vičius, Jarašūnas, Jasas, kan. Jazdauskas, kan. Kor- 
zonas, Norvaiša, Rėkašis, Spudas, kan. Strelčiūnas, 
Umbras, Vilkickas, Vanagas, Ruškys, Skabeika, Titas“. 


Krotos geležinės su betoniniais stulpeliais ir 
ąžuolo Dievo Stalu. Stacijos medyje raižytos ąžuo- 
liniais rėmais, Rifesserio firmos darbas. Sakykla 
betoninė su gipsiniais papuošalais. Klausyklos še- 
šios baroko stiliaus. Suolai nuolatiniai 24, barokiniai 
iš masyvinių lentų. Dvi betoninės vazos švęstajam 
vandeniui. Turtinga elektros instaliacija. 


Vargonai 3 manualų su pėdalais, 25 veikiančiais 
balsais, aštuoniomis kopeliacijomis, dviem laisvom 
kombinacijom, crescendo, echo ir su parengta vieta 
dvylikai naujų balsų. Orą varo elektros motoras. 
Vargonai Bruno (Goebel'io firmos Karaliaučiuje, 
pastatyti 1931 m. Chorui įrengtas balkonas, kurio 
šonuose pastatyti du iš medžio senoviniai meniški 
angelai. 


Vyskupo sostas—ąžuolinis, raižytas, apdengtas 
raudonu pliušu, stovi ant trijų laiptų su kėde ir 4 
taburėtėmis; Vyskupo klaupka iš ąžuolo raižyta. 
Kapitulos 4 stalės ir 8 kėdės prie jų—ąžuolinės. Visa 
tai Kapitulos auka Katedrai. Po viškų įmūrytos dvi 
marmurinės plokštys, kuriose surašyti žymesni baž- 
nyčios geradariai. 


Šventaisiais 1933 metais, birželio 30 dieną per 
Eucharistinį Vyskupijos Kongresą įvyko Katedros 
konsekracija, kurios apeigas atliko J.E. Kauno Arki- 
vyskupas-Metropolitas J. Skvireckas. Iškilmingiausias 

buvo momentas, kai konsekracijos mišiose per oller- 
torium įvairių parapijų angelaičiai davė celebransui 
dovanas—gėlių pintines. 


Katedros konsekracijos proga mons. Kazimieras 
Jasėnas, Visuotinės Meno Istorijos autorius, rašė: „Ta 
įdomi šventykla turi ne tiktai sakralinės reikšmės, 
bet ir meno atžvilgiu labai brangintina. Todėl pra- 
vartu ją arčiau apžiūrėti. 


Iš oro dominuoja blaivaus baroko lytis. Visa 
bažnyčia apstatyta lieknomis korintinės tvarkos ko- 
lonomis ir piliastrais. Portalai papuošti gražiais stuko 
ornamentais. Korpuso architektūrą pakartoja bokštas, 
pasikeliąs 4 aukštais ir gyvai atmenąs Vilniaus šv. 
Jono bažnyčios varpinę. Jo daili kopula pasibaigia 
gracinga liktarna. 


Fronto fasadas pasižymi lengvu ritmu. Kuklų 
portalą iš abiejų pusių puošia pora kolonų, sujungtų 
bendru cokulu. Joms atitinka piliastrai fronto galuo- 
se. Daili baliustrada ant viršutinio gzimso padengia 
sumaniai užmaskuotą stogo galą. Ant jos stulpiukų 
stovi rimtos Bažnyčios Ganytojų Ligūros. 


Deja, aukštas bokštas, plokščias stogas ir že- 
mas cokulas optiškai suklaidina akį ir parodo pastatą 
mažesnį, negu yra. Bet, įėję į vidų, pastebime jo ti- 
krąjį dydį. Čia aptinkame vaizdą, kurio iš oro visai 
nesitikėjome. Tai erdvi ir itin «alpi šventovė ir tokia 
šviesi, kad, nevargindamas akių, aiškiai matai net to- 
limiausias jos kerteles. Tai ne viduramžių bažnyčia, 
kelianti į dangų dvasią savo slėpiningais skliautais ir 
sulaikanti ją nuo išsiblaškymo storomis sienomis ir 
tvirtais pilioriais, bet puikus sakralinis salionas, pri- 
taikintas modernaus žmogaus nuotaikai ir pažiūroms. 


Viduramžių bemoksliai pasiliko istorijoje, dabar 
didis ir mažas sklaido knygas, seka gerai supranta- 
mas pamaldų apeigas ir randa dvasiai paramą kil- 

niuose freskuose bei altorių paveiksluose. Nūnai ga- 
lima pasimelsti ir be storos užtvaros nuo pasaulio 
triukšmo.  Skaisti saulės šviesa atstoja paslaptingos 
prieblandos tarnybą. 


Peržengę slenkstį, nieko nekliudomi, praeiname 
pro baltus piliorius ir apsistojame prie Dievo stalo. 
Presbyterijoj po puikiu berninišku baldachimu mus 
pasitinka Kristus Karalius. Čia Jo žemės sostas. Čia 
Jis neribotai valdo, skleisdamas tikintiems savo 
gausias malones. Bet Jo galia apima visą pasaulį, 
kurio mėgiamąjį kraštelį— Lietuvą su savo puikiomis 
bažnyčiomis matome atvaizduotą sienos paveiksle. 


Aukščiau pakėlę akis, pastebime savo mylimąjį 
patroną—šv. Kazimierą. Mėlynoj dangaus erdvėje 
tarp baltų debesėlių jis pasirodo nusiminusiems tau- 
tiečiams, kovojantiems su žiauriais rusais, kurių žymi 
persvara įbaugino net narsiausius karius. Pama- 
tę Sventąjį, nelaimingieji džiaugsmingai ištiesia į jį 
rankas, melsdami pagalbos, ir, nusikratę baime, lai- 
mingai nuveikia baisųjį priešą. Be abejo, toks galin- 
gas Globėjas padės ir mums sunkiuose žemės var- 
guose ir apgins mus nuo sielos priešų. 


Tiek lietuviškų motyvų dar neparodė nė viena 
mūsų šventovė. Vis tai J. E. Vyskupo Kazimiero 
Paltaroko kompozicija, sumaniai realizuota mūsų ve- 
terano p. Jono Mackevičiaus. O darbas buvo nelen- 
gvas. Freskai ant sauso glaisto reikalingi ypatingos 
technikos. Dažų jungiamai medžiagai veiklus tapy- 
tojas pavartojo mūsų kiaušinius. Jo kopijuota ir Ra- 
laėlio madona šaliniame altoriuje. 


Kad Aukštajam Ganytojui rūpėjo ir praktiniai 
dalykai, rodo rūsis po presbyterija, skirtas susirinki- 
mams, ir centralinio apšildymo įrengimas. Tuo 
būdu Dievo namai pasidarė tvirta akropole plačiai 
apylinkei. 

Visas pastatas rodo gerą skonį, giliai apgalvo- 
tus sumanymus ir tikrą meno supratimą. Niekur ne- 
aptinkame noro žibėti bližgučiais, niekur nevartota 
kulisų, klaidinančių žiūrovus, bet visur matome tikro 
meno padarus. Ar pažvelgsime į altorius, ar sakyklą, 
ar vyskupo sostą, ar į bažnytinius suolus, vis paste- 
bėsime meno žinovo pėdsakus. 


Panevėžio naujoji katedra kaip jūros švyturys 
kviečia visus į amžinos laimės uostą. Ji gražiausia 
mūsų tikybinio ir tautinio atgimimo gairė ir skelbs 
amžiais, kad lietuviai, būdami-ištikimiaiausiais Dievo 
tarnais, moka branginti ir savo tautinę individualybę. 
Taigi, jų šūkis „Dievas ir Tėvynė“ nėra tik tušti 
žodžiai...50), 

30] „Panevėžio Balsas“ 1933-VII-1. Nr. 27. 

